QSZ-92

QSZ-92 () er en pistol designet av Norinco.

Historie 
Utviklingen av pistolen begynte rundt 1994, og den har blitt tatt i bruk av folkets frigjøringshær.

2022 mai 4 ble det rapportert at politiet i Hong Kong vurderte å ta i bruk kinesiske pistoler, inkludert QSZ-92, for å erstatte aldrende revolvere. Kinesiske våpen er aktuelle på grunn av restriksjoner på våpen fra Europa og Nord-Amerika etter innføringen av Hong Kong sin nasjonale sikkerhetslov.

Design 
Pistolen har rekylmekanisme med låst støtbunn og roterende pipe. Pipen roterer under rekyl for å låse seg opp fra glidestykket, og fremme på rammens støvdeksel er det en skinnemontasje for å feste tilbehør som lasersikte eller våpenlykt. Et særtrekk med pistolen er det har en avtakbar stålramme inni polymergrepet som inneholder avtrekkermekanismen. Avtrekkeren har kombinert spennavtrekk og enkeltspenneravtrekk, samt kombinert sikring og nedspenner. Magasinet er dobbeltradet og kryssmatet.

Varianter 
QSZ-92-5.8 er en variant kamret i den proprietære kinesiske 5.8×21 mm-patronen (som ligner på den belgiske 5.7×28 mm-patronen), mens QSZ-92-9 er kamret i9×19 mm. Eksportvariantene (begge 9×19 mm utgaver) har blitt eksportert kommersielt til Canada, og inkluderer CF-98 (cirka 8000 skudds levetid på pipen) og NP-42 (cirka 10 000 skudds levetid på pipen). 

Variantene med skinne kan utstyres med en QUS-181-lyddemper, som monteres på skinnen i stedet for på pipen ettersom pipen roterer. Alle utgaver i 9 mm har en inngravert stjerne på pistolgrepet, mens 5.8 mm-versjonen er uten stjernegravering.

 QSZ-92: Grunnmodell. R50-verdi under 50 mm, R100-verdi under 110 mm. Feilfrekvens lavere enn 2 av 1000, og levetid på 3000 skudd.
 QSZ-92-5.8: Militær versjon for folkets frigjøringshær kamret for 5.8 mm.
 QSZ-92-9: Politiversjon kamret for 9×19 mm.
 QSZ-92G: Redesignet variant med forbedret pålitelighet, ergonomi og festeskinne for tilbehør. Pipens levetid er økt til 10 000 skudd. 
 QSZ-92G-5.8: Militær versjon.
 QSZ-92G-9: Politiversjon.
 CF98: Eksportvariant kamret for 9×19 mm med levetid på 8000 skudd.
 NP42: Redesignet eksportvariant kamret for 9×19 mm med levetid på 10 000 skudd og redusert feilrate til 1 av 1000. Forbedret presisjon med R50-verdi under 40 mm og R100-verdi under 90 mm.
 CS / LP5: Kompakt pistol kamret for 9×19 mm med 7-skudds magasin og 8000 skudds levetid.
 QSZ-92A: Forbedret modell presentert i 2021. Grunnmodell i den nye QSZ-92-serien.
 QSZ-92B: Forbedret modell presentert i 2021. Kompakt utgave i den nye QSZ-92-serien.
 QSZ-193: Forbedret modell presentert i 2021. Subkompakt utgave i den nye QSZ-92-serien.

Brukere 
  Bangladesh
  Kambodsja
  Kina: Folkets frigjøringshær, folkets væpnede politi, kinesisk politi
  Sør-Sudan: 660 NP-42 mottatt i 2014
  Guinea

Referanser 

Pistoler